CELEX: 62021TN0179
Language: el
Date: 2021-03-31 00:00:00
Title: Υπόθεση T-179/21: Προσφυγή-αγωγή της 31ης Μαρτίου 2021 — QN κατά Επιτροπής

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/38
            
         
      Προσφυγή-αγωγή της 31ης Μαρτίου 2021 — QN κατά Επιτροπής
      (Υπόθεση T-179/21)
      (2021/C 206/46)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: QN (εκπρόσωποι: L. Levi και N. Flandin, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την ΕΑΣ (1) για το έτος 2019·
               
            
                  —
               
               
                  επικουρικώς, να ακυρώσει την ΕΑΣ του καθόσον περιέχει τα επίμαχα σχόλια·
               
            
                  —
               
               
                  καθώς και, καθόσον κριθεί αναγκαίο, να ακυρώσει την απόφαση της καθής-εναγομένης περί απόρριψης της ένστασης που υπέβαλε ο προσφεύγων-ενάγων βάσει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων κατά της ΕΑΣ του 2019·
               
            
                  —
               
               
                  να επιδικάσει χρηματική ικανοποίηση για την ηθική βλάβη που υπέστη ο προσφεύγων-ενάγων· και
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις ισχυρισμούς.
      
                  1.
               
               
                  Με τον πρώτο ισχυρισμό προβάλλεται ότι η καθής-εναγομένη παρέβη την υποχρέωσή της να καθορίσει στόχους στην ΕΑΣ. Ο προσφεύγων-ενάγων ισχυρίζεται επίσης ότι η καθής-εναγομένη υπέπεσε σε πρόδηλη πλάνη εκτίμησης, παρέβη το καθήκον επιμέλειας και παραβίασε την αρχή της χρηστής διοίκησης.
               
            
                  2.
               
               
                  Με τον δεύτερο ισχυρισμό προβάλλεται ότι η καθής-εναγομένη παρέβη το άρθρο 43 του Κανονισμού Υπηρεσιακής Καταστάσεως των υπαλλήλων, το άρθρο 7, παράγραφος 3, της δικής της απόφασης της 16ης Δεκεμβρίου 2013 (2), καθώς και των εσωτερικών οδηγιών της για τους αξιολογητές (3). Ο προσφεύγων-ενάγων ισχυρίζεται περαιτέρω ότι η καθής-εναγομένης υπέπεσε σε πρόδηλη πλάνη εκτίμησης και κατάχρηση εξουσίας. Επιπλέον, προβάλλεται ότι παρέβη το καθήκον επιμέλειας και παραβίασε την αρχή της χρηστής διοίκησης.
               
            
                  3.
               
               
                  Με τον τρίτο ισχυρισμό προβάλλεται ότι η καθής-εναγομένης παρέβη το άρθρο 41, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης. Προβάλλεται επίσης ότι παραβίασε τους κανόνες αντικειμενικότητας και αμεροληψίας.
               
            
                  4.
               
               
                  Με τον τέταρτο ισχυρισμό προβάλλεται ότι η καθής-εναγομένη παρέβη το άρθρο 296, παράγραφος 2, ΣΛΕΕ. Ο προσφεύγων-ενάγων υποστηρίζει επίσης ότι η καθής-εναγομένη παρέβη το άρθρο 25, παράγραφος 2, του ΚΥΚ και το άρθρο 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης. Προβάλλεται επίσης ότι η καθής-εναγομένη παρέβη την υποχρέωση αιτιολόγησης.
               
            
         (1)  Έκθεση αξιολόγησης σταδιοδρομίας.
      
         (2)  Απόφαση της 16.12.2013 της Επιτροπής, σχετικά με τη θέσπιση γενικών διατάξεων για την εφαρμογή του άρθρου 43 και του άρθρου 44, παράγραφος 1, του Κανονισμού Υπηρεσιακής Κατάστασης [C (2013) 8985 final].
      
         (3)  Εσωτερικές οδηγίες της Επιτροπής «Constructive dialogue and fair report: guidance for Reporting Officers» [Εποικοδομητικός διάλογος και δίκαιη αξιολόγηση: οδηγίες για τους αξιολογητές].